ལོ་རབས་དེར།གློག་བརྙན་ནི་བླ་འགུག་མཁན་གྱི་དགའ་རོགས་དང་འདྲ་ལ།ང་རང་ས་དེར་ཐོན་མ་ཐགཀུན་གྱིས་ལག་གི་ལས་ཀ་བཞག་ནས་ལོ་གསར་ལ་རོལ་བ་ལྟ་བུའི་འདོད་བློ་དེ་ཚིམ་པར་བྱེད་སྲིད།ཁོ་ཚོ་ཚང་མས་ལག་གི་ལས་ཀ་དེ་གློག་བརྙན་བལྟས་ཚར་རྗེས་ལས་ཀྱང་ཆོག་ལ།གལ་ཏེ་ཐེངས་འདིའི་གློག་བརྙན་ལྟ་བའི་གོ་སྐབས་ཤོར་ཚེ་ལོ་རྗེས་མར་སྒུག་རྒྱུ་ལས་ཐབས་མེད་སྙམ་ཡོད།དེ་ལྟར་ཁོ་ཚོས་རྐུབ་བཀྱགས་བཟུང་པ་དང་།ཉི་སྐམ་བྱེད་སར་དམིགས་ནས་སོང་སྟེ་རང་ཉིད་ཀྱི་འདོད་བློ་དང་མཐུན་པའི་གནས་ཤིག་བདག་བཟུང་བྱེད་ངེས།ཅང་མ་འགོར་བར་སྒོ་རའི་ནང་དུ་རིང་ཐུང་དང་མཐོ་དམའ་མི་མཉམ་པའི་རྐུབ་བཀྱགས་ཀྱིས་བཀང་སོང་།